
MEGÁLLAPODÁS
amely létrejött egyrészről Balatonakali Község Önkormányzata (székhelye: 8243 Balatonakali, Kossuth utca 45., KSH statisztikai számjel: 15734288-8411-321-19, adószáma: 
15734288-2-19, törzskönyvi azonosító száma (PIR): 734280, képviseletében: Koncz Imre polgármester) – a továbbiakban: Önkormányzat –,
másrészről a Skrabski Borászati Korlátolt Felelősségű Társaság (rövidített elnevezés: Skrabski Kft., székhely: 8242 Balatonudvari, Balaton utca 1. A. ép., cégjegyzékszám: 19-09-509478, adószáma: 13952866-2-19, képviseletében: Tóth Tibor ügyvezető) – a továbbiakban: Tulajdonos – között az alulírott napon, az alábbi feltételek szerint.
Előzmény

Felek rögzítik, hogy a Tulajdonos kizárólagos tulajdonát képezi a Balatonudvari 1206 hrsz-ú ingatlanon működő borászati birtok. Az Önkormányzat és a Tulajdonos korábban egyeztetést folytatott azzal kapcsolatban, hogy közös céljuk a borászati birtok, valamint a 71-es számú országos főút önkormányzati tulajdonban lévő közúttal történő összekötése településfejlesztési, településrendezési céllal. 
Fentiekre tekintettel felek az alábbi megállapodást kötik.
1.) Felek megállapodnak abban, hogy az Önkormányzat az alábbi ingatlanok Helyi Építési Szabályzatban kiszabályozott közút által körülhatárolt részeinek tulajdonjogát közérdekből településrendezés, valamint közlekedési infrastruktúra fejlesztés jogcímén kisajátítási eljárás keretében meg kívánja szerezni:

1.1. Balatonakali 0106/6 hrsz. alatt felvett, „legelő” megnevezésű, 94.956 m2 területű ingatlan, 

1.2. Balatonakali 0106/8 hrsz. alatt felvett, „legelő” megnevezésű, 72.522 m2 területű ingatlan,

1.3. Balatonakali 0106/9 hrsz. alatt felvett, „erdő és út” megnevezésű, 401.266 m2 területű ingatlan

1.4. Balatonakali 0105/1 hrsz. alatt felvett, „erdő” megnevezésű, 197.859 m2 területű ingatlan, 

1.5. Balatonakali 0105/2 hrsz. alatt felvett, „erdő” megnevezésű, 3456 m2 területű ingatlan.
2.) Felek megállapodnak abban, hogy az 1.) pontban megjelölt ingatlanok kisajátítással érintett tulajdoni illetősége Önkormányzat részéről történő megszerzésével kapcsolatosan felmerülő valamennyi költséget (vételár, kártalanítási összeg, ingatlanforgalmi értékbecslés, igazságügyi szakértői díj, hatósági díjak, földmérő költségei, ügyvédi költség stb.) Tulajdonos vállalja az Önkormányzat részére esedékességükkor külön felhívás alapján 5 napon belül az Önkormányzat .........… számú bankszámlaszámára megtéríteni.
3.) Felek kijelentik, hogy jelen megállapodás teljesítése érdekében a jóhiszeműség és tisztesség követelményének megfelelően kölcsönösen együttműködve kötelesek eljárni.

4.) Felek kötelezettséget vállalnak arra, hogy a másik fél erre irányuló, a hatályos jogszabályi előírások szerint teljesítendő kérésére mindenkor haladéktalanul átadnak minden olyan információt, dokumentumot, iratot, valamint megtesznek minden olyan további intézkedést és nyilatkozatot, amelyek a jelen megállapodás rendelkezései alapján elengedhetetlenek vagy szükségesek a jelen megállapodásban megfogalmazott cél teljesüléséhez.

5.) Jelen megállapodással kapcsolatos, felek közti, vagy bármely fél részére adandó minden értesítés, utasítás, felhívás, követelés vagy közlés csak írásban történhet, és csak akkor érvényes, ha azt megfelelően kézbesítik személyes kézbesítés, vagy ajánlott levél formájában. Ha az irat feladóhoz „nem kereste” jelzéssel érkezik vissza, az iratot – az ellenkező bizonyításig – a postai kézbesítés második megkísérlésének napját követő ötödik munkanapon kézbesítettnek kell tekinteni.
6.) Amennyiben jelen megállapodás vagy annak valamely rendelkezése érvénytelen lenne, jogszabályba vagy más hatósági rendelkezésbe ütközne, úgy e rendelkezés érvénytelensége nem érinti a megállapodás további rendelkezéseinek érvényességét. Felek kötelezettséget vállalnak arra, hogy az érvénytelen rendelkezést olyan érvényes rendelkezéssel pótolják, amely a felek által elérni kívánt gazdasági célnak leginkább megfelel, kivéve, ha felek a szerződést az érvénytelen rész nélkül nem kötötték volna meg.

7.) Jelen megállapodás annak mindkét fél általi aláírásával lép hatályba. Jelen megállapodás módosítása és kiegészítése írásos formához kötött.

8.) Balatonakali Község Önkormányzata Képviselő-testülete jelen megállapodás aláírására a ……/2026. (.……) számú határozattal hatalmazta fel Koncz Imre polgármestert. 

9.) Felek kötelezik magukat arra, hogy amennyiben a jelen megállapodásból fakadóan közöttük vita keletkezne, azt megkísérlik közös megegyezéssel megoldani, rendezni. Ennek eredménytelensége esetén a jogvita rendezésére a Veszprémi Járásbíróság, illetve a Veszprémi Törvényszék kizárólagos illetékességében állapodnak meg.

10.) Jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.) és a mindenkor hatályos jogszabályok rendelkezései az irányadók.

Szerződő felek jelen megállapodást - amely kettő oldalból és 1.) – 10.) pontokból áll - elolvastuk, tartalmát megértettük és azt, mint akaratunkkal megegyezőt helybenhagyólag aláírtuk.

Kelt: Balatonakali, 2026. …...

